
వస్తుసేవల పన్ను (జీఎస్టీ)ను అమలు చేయడం వల్ల భారత ఆర్థిక వ్యవస్థకు మరింత మేలు జరుగుతుందని అంతర్జాతీయ ద్రవ్య నిధి (ఐఎంఎఫ్) పేర్కొంది. జీఎస్టీతో మధ్యకాలానికి భారత వృద్ధి 8 శాతం మించుతుందని తెలిపింది. అయితే దేశ బ్యాంకింగ్ వ్యవస్థలో మొండి పద్దుల పరిస్థితిపై ఐఎంఎఫ్ ఆందోళన వ్యక్తం చేసింది. ‘‘భారత్ శరవేగంగా వృద్ధి చెందుతున్న వర్ధమాన మార్కెట్ ఎకానమీ’’ అని ఐఎంఎఫ్ డిప్యూటీ మేనేజింగ్ డైరెక్టర్ టావో జాంగ్ పేర్కొన్నారు. రానున్న కాలంలో కూడా భారత వృద్ధినే కొనసాగిస్తుందన్న విశ్వాసాన్ని వ్యక్తం చేశారు. 2016-17 సంవత్సరంలో 6.8 శాతం, 2017-18లో 7.2 శాతం వృద్ధిని భారత్ నమోదు చేసుకునే అవకాశం ఉందన్నారు. ప్రభుత్వం కీలకమైన ఆర్థిక సంస్కరణల విషయంలో మంచి పురోగతిని సాధించిందని, ఈ సంస్కరణల మూలంగా బలమైన, నిలకడ వృద్ధికి అవకాశం ఉందని జాంగ్ చెప్పారు. జీఎస్టీ మూలంగా ఉత్పత్తి పెరుగుతుందని తెలిపారు. అంతర్జాతీయంగా మార్కెట్లో ముడిచమురు ధరలు తక్కువ స్థాయిలో ఉండటం వల్ల భారతకు ప్రయోజనం కలుగుతుందని చెప్పారు.

vastusevala pannu (gst)nu amalu cheyadam valla bhaarata aardhika vyavasthaku marinta melu jarugutundani antarjaatiiya dravya nidhi (imf) perkondi. jstto madhyakaalaaniki bhaarata vruddhi 8 saatam minchutundani telipindi. ayithe desha banking vyavasthalo mondi paddula paristhitipai imf aandolana vyaktam chesindi. ‘‘bharat saravegamgaa vruddhi chendutunna vardhamaana market ekaanami’’ ani imf deputy managing director tavo jang perkonnaru. raanunna kaalamlo kuudaa bhaarata vruddhine konasaagistundanna vishwaasaanni vyaktam chesaru. 2016-17 samvatsaramlo 6.8 saatam, 2017-18loo 7.2 saatam vruddhini bharat namodu chesukune avakaasam undannaaru. prabhutvam keelakamaina aardhika samskaranala vishayamlo manchi purogatini saadhinchindani, ee samskaranala moolamgaa balamaina, nilakada vruddhiki avakaasam undani jang cheppaaru. gst moolamgaa utpatti perugutundani telipaaru. antarjaatiiyamgaa marketlo mudichamuru dharalu takkuva sthaayilo undatam valla bhaarataku prayojanam kalugutundani cheppaaru.